Bodensee
Bodensee (Lake Constance á enskum) er eitt vatn, sum liggur á markinum millum Týskland, Eysturríki og Sveis.
Vatnið, ið er triðstørsta í Miðevropa, er 63 km til longdar, 14 km breitt og 536 ferkilometrar til víddar. Tað verður vanliga býtt í tveir partar, Obersee (473 km²) og Untersee (63 km²).

Ríná rennur ígjøgnum vatnið. Tann parturin av Rínánni sum rennur í vatnið á eystara endanum eitur "Alpenrhein", parturin sum rennur millum Obersee og Untersee kallast "Seerhein" 
og tann parturin sum rennur úr vatninum á ytra vestara endanum verður nevndur "Hochrhein".

Størstu oyggjarnar í vatninum eru "Reichenau" sum liggur í Untersee, oyggin "Lindau" í eystara parti av Obersee, og oyggin "Mainau", ið liggur í útnyrðingsparti av Obersee sum vanliga verður nevndur "Überlinger See". 

Kendastu býirnir fram við vatninum eru Konstanz, Meersburg, Friedrichshafen og Lindau, sum liggja fram við norðara strondini á vatninum í Týsklandi. Bregenz liggur á ytra eystara enda av vatni í Eysturríki og býirnir Rorschach, Romanshorn og Kreuzlingen liggja fram við sunnara strondini á vatninum í Sveis.

Slóðir úteftir 
 Lake Constance, wikivoyage.org (enskt)
 Bodensee, wikivoyage.org  (týskt)

Keldur 

Vøtn
Týskland
Eysturríki
Sveis